Diari Oficial de la Generalitat Valenciana


Sumari del DOGV 2785, del 05-07-1996 (1996/838700)

RESOLUCIÓ de 25 de març de 1996, del conseller d'Obres Públiques, Urbanisme i Transports relativa a la modificació puntual número 4 del Pla General Municipal d'Ordenació Urbana de Xàbia, per a la reordenació viària de les unitats d'execució Montgó-6 i Montgó-10.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2785

Data del DOGV
:   05-07-1996

Secció del DOGV
:   ALTRES DISPOSICIONS

Número del document
:   1996/838700


Data del document
:   25-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 25 de març de 1996, del conseller d'Obres Públiques, Urbanisme i Transports relativa a la modificació puntual número 4 del Pla General Municipal d'Ordenació Urbana de Xàbia, per a la reordenació viària de les unitats d'execució Montgó-6 i Montgó-10.   
Vist l'expedient relatiu a la modificació puntual número 4 del Pla General d'Ordenació Urbana de Xàbia (Alacant), per a la reordenació viària de les unitats d'execució Montgó-6 i Montgó-10, i d'acord amb aquests  
Antecedents de fet  
Primer  
L'Ajuntament de Xàbia, en la sessió plenària de 27 d'octubre de 1994, va acordar-ne l'aprovació inicial, després de complir els tràmits d'aprovació inicial, el 26 d'agost de 1993, i d'exposició pública, amb anuncis apareguts en el Butlletí Oficial de la Província de 10 de juny de 1994, en el Diari Oficial de la Generalitat Valenciana, d'11 de juny de 1994, i en un dels diaris de més difusió provincial el 31 de maig de 1994. Durant el període d'informació pública es van presentar tres al·legacions, de les qual una ha sigut estimada en la seu municipal.  
Segon  
La documentació, la integren una memòria i plànols d'informació i d'ordenació.  
Tercer  
La Comissió Territorial d'Urbanisme d'Alacant, en la sessió del dia 10 de febrer de 1995, va acordar: «1) Informar favorablement sobre la modificació puntual número 4 del Pla General d'Ordenació Urbana de Xàbia. 2) Proposar al conseller d'Obres Públiques, Urbanisme i Transports l'aprovació definitiva. 3.) No obstant això, l'eficàcia d'aquest informe i de la proposta se supedita al fet que l'Ajuntament complete la documentació gràfica i escrita en els termes assenyalats».  
Més avant, l'Ajuntament de Xàbia va presentar la documentació oportuna que, segons acredita el secretari de la Comissió Territorial d'Urbanisme d'Alacant, el 22 de març de 1995, esmena les objeccions formulades per la Comissió.  
Fonaments de dret  
Primer  
Respecte del procediment, en aquest cas s'han seguit les prescripcions establides legalment per a modificacions de plans generals d'aquest tipus, que estan constituïdes per l'article 114, per remissió del 128.1, del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny. Normativa que li és aplicable en el moment de l'inici i de la instrucció d'aquest expedient. Així mateix, s'han demanat els diferents informes preceptius.  
Segon  
Quant al fons de l'assumpte, constitueix l'objecte de la proposta de modificació del Pla General d'Ordenació Urbana de Xàbia l'obertura d'un vial públic, d'uns 95 metres de desenvolupament i 8 metres d'amplària, entre les unitats d'execució Montgó-6 i Montgó-10 del sòl urbà extensiu, per a enllaçar les seues respectives vies d'accés, des de la carretera de Xàbia a Jesús Pobre, formant un llaç de circulació que elimina dos culs-de-sac de longitud excessiva.  
El projecte es justifica per la conveniència d'adequar l'ordenació urbanística aprovada a la realitat existent, respectant el parcel·lari rústic original, i per establir connexions lògiques per a estructurar el viari.  
La via de connexió proposada es correspon amb l'objecte del projecte i la justificació seua, i es restitueixen els primitius traçats del pla general, amb lleugeres variacions motivades per les al·legacions del seu darrer tràmit. Tanmateix, inclou també una modificació de l'àmbit de la unitat d'execució Montgó-6, a costa de terrenys de la de Montgó-10, que no es declara en el projecte, encara que haguera tingut fàcil justificació en les incidències del seu tràmit.  
Tercer  
Les determinacions en què es plasma l'expedient de referència s'ajusten a la legislació en matèria d'ordenació del territori i urbanisme aplicable.  
Quart  
Per resolució de 14 de febrer de 1996, d'aquesta Conselleria (DOGV núm. 2.701, de 4 de març de 1996), es va concedir una pròrroga perquè els instruments de planejament que tingueren entrada en la Conselleria d'Obres Públiques, Urbanisme i Transports, abans que haguera transcorregut el primer any de vigència de la Llei Reguladora de l'Activitat Urbanística 6/1994, de 15 de novembre, puguen continuar tramitant-se i aprovant segons les disposicions de la legislació anterior.  
Cinqué  
El conseller d'Obres Públiques, Urbanisme i Transports és l'òrgan competent per a la resolució definitiva del planejament general i les modificacions dels municipis costaners amb una població estacional resident de fet que supere els 50.000 habitants, o els puga superar en el seu desenvolupament, de conformitat amb l'article 3.2 del Reglament dels òrgans Urbanístics de la Generalitat Valenciana, en relació amb l'article 118.3.a del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, amb l'informe previ de la Comissió Territorial d'Urbanisme, d'acord amb l'article 15.2 del reglament esmentat.  
Vistos els preceptes legals esmentats i la resta de legislació aplicable, resolc:  
Aprovar definitivament la modificació puntual número 4 del Pla General d'Ordenació Urbana de Xàbia, per a la reordenació viària de les unitats d'execució Montgó-6 i Montgó-10.  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
Contra aquesta resolució, que esgota la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició del recurs cal que abans el recurrent ho comunique a aquest òrgan. Tot això, de conformitat amb el que estableixen els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, però, sense perjudici de poder presentar qualsevol altre recurs que es considere oportú.  
València, 25 de març de 1996.- El conseller d'Obres Públiques, Urbanisme i Transports: Luis F. Cartagena Travesedo.